आम आदमी पार्टी के दिल्ली प्रदेश संयोजक और वरिष्ठ नेता गोपाल राय ने कहा कि ‘आम आदमी पार्टी सीलिंग के खिलाफ़ व्यापारियों के तीन दिन के ‘बंद’ का समर्थन करती है और व्यापारियों के साथ कंधे से कंधा मिलाकर खड़ी है। सीलिंग के मुद्दे को लेकर शुक्रवार सुबह उपराज्यपाल आवास के बाहर पार्टी के सांसद, सभी विधायक, सभी पार्षद और कार्यकर्ता प्रदर्शन करने के लिए पहुंचेंगे और अपने प्रदर्शन के ज़रिए मांग करेंगे कि डीडीए की उस मीटिंग में वो सारे फ़ैसले लिए जाएं जिनसे दिल्ली में चल रही सीलिंग तुरंत प्रभाव से रुके और व्यापारियों को राहत मिले।
आम आदमी पार्टी के विधायक और डीडीए के सदस्य सोमनाथ भारती ने कहा कि ‘मैं और मेरे साथी विधायक श्री एस के बग्गा साहब डीडीए के सदस्य हैं और कल एलजी साहब के आवास पर होने वाली मीटिंग में हम लोग दिल्ली के व्यापारियों के हक़ में वो सारी मांगें उठाएंगे जिनसे व्यापारियों को सीलिंग से तुरंत राहत मिले और दिल्ली में जारी सीलिंग को तुरंत रोकने के लिए कोई ठोस फ़ैसला आ पाए। आम आदमी पार्टी मांग करती है कि एलजी साहब की अध्यक्षता में होने वाली डीडीए की मीटिंग में प्राधिकरण के द्वारा तुरंत वो सारे बदलाव दिल्ली के मास्टर प्लान में की जाएं जिनकी सलाह दिल्ली के मुख्यमंत्री श्री अरविंद केजरीवाल ने हाल ही में 25 जनवरी को एलजी साहब को लिखे अपने ख़त में की थी और उन बिंदुओं को क्रियान्वित करने की गुज़ारिश उपराज्यपाल साहब से की थी।
हमारी दो मांगें और हैं जिन्हें डीडीए द्वारा माना जाना चाहिए। पहली ये कि दिल्ली में जो ‘ई’,’एफ़’ और ‘जी’ कैटेगरी में जो सीलिंग चल रही है उसके तहत उन इलाकों को सर्वे कराके चिह्नित किया जाए जहां 70 प्रतिशत से ज्यादा घरेलू उद्योग चल रहे हैं, हमारी मांग है कि ऐसे इलाक़ों को व्यवसायिक कैटेगरी में डाला जाए।
और दूसरी मांग यह है कि एमसीडी द्वारा साल 2006-2007 में जो फ़ैसला लिया था जिसके तहत PSS यानि पैडिसटेरियन शॉपिंग स्ट्रीट को PSS Commercial में बदल दिए जाने की बात कही गई थी उसे तुरंत प्रभाव से लागू किया जाए ताकि ऐसी सड़कों पर हो रही सीलिंग को रोका जा सके और उन दुकानदारों को भी कमर्शियर कैटेगरी में डाला जाए जिनकी दुकानें उस कैटेगरी के तहत आती हैं।
उपरोक्त मांगें भी हम डीडीए की उस मीटिंग में उठाएंगे ताकि दिल्ली के व्यापारियों को सीलिंग से राहत दिलाई जा सके।
hin_Deva hin_Deva hin_Deva hin_Deva hin_Deva